# Amin Asikainen

### Wikipedia

Amin Asikainen
Asikainen voittajana ottelussaan Alexander Siposia vastaan
Tiedot
Oikea nimi | Amin Asikainen
Lempinimi | Idi
Painoluokka | keskisarja
Maa | Suomi
Syntymäaika | 21. tammikuuta 1976
Syntymäpaikka | Kirkkonummi
Kätisyys | oikeakätinen
Ammattilaistilastot
Ottelut | 19
Voitot | 19
Tyrmäysvoitot | 14
Tappiot | 0
Ratkaisemattomat | 0
Ei tuomiota / mitätöity | 0

"Idi" Amin Asikainen (s. 21. tammikuuta 1976, Kirkkonummi) on suomalainen keskisarjan (160 naulaa = 72,64 kg) nyrkkeilijä. Hän on ollut ammattilainen vuodesta 2001 lähtien. Asikainen on 180 senttimetriä pitkä.

## [muokkaa] Amatööriura

Amatööriurallaan Asikainen otteli 175 ottelua, joista voitti 135. Suomen mestaruuden hän voitti vuosina 1996, 1998 ja 1999. Lisäksi hänellä on voitot Tammer-, GeeBee-, Copenhagen Box Open - ja Karl Leman -turnauksista.

## [muokkaa] Siirtyminen ammattilaiseksi

Asikaisen ammattilaistalli on P3 Boxing. Ammattilaisena hän on otellut 19 ottelua ja voittanut kaikki. Voitoista 14 on tullut tyrmäyksellä. Asikainen on hallitseva keskisarjan Suomen mestari voitettuaan Kai Kauramäen 15. helmikuuta 2003.

## [muokkaa] Euroopan mestaruustitteli

Asikainen voitti 5. toukokuuta 2006 Euroopan nyrkkeilyliiton EU:n keskisarjan mestaruustittelin kymmeneräisessä ottelussa tyrmäämällä ranskalaisen Christophe Tendilin viidennessä erässä. 3. kesäkuuta Hannoverissa hän kohtasi EBU:n Euroopan mestaruusottelussa hallitsevan mestarin, saksalaisen Sebastian Sylvesterin, iski tämän kanveesiin kahdeksannessa erässä ja voitti tittelin itselleen. Hän puolusti titteliään ensimmäistä kertaa 6. lokakuuta 2006 saksalaista Alexander Siposia vastaan ja voitti 12. eräisen ottelun pistein 3-0. Tapahtumaa oli seuraamassa kuuluisista suomalaisista mm. Danny. Voiton myötä Asikainen rankattiin IBF:n nyrkkeilylistalla maailman kolmanneksi parhaimmaksi keskisarjan ottelijaksi. Seuraavan kerran Asikainen puolustaa titteliään kolmen kuukauden päästä ja jos hän voittaa, tie yhdysvaltoihin kohti maailmanmestaruusottelua on avoinna.

## [muokkaa] Perhe

Amin Asikainen asuu Kirkkonummella vaimonsa ja tyttärensä kanssa. Hänen isä on marokkolainen, äiti suomalainen.

## [muokkaa] Aiheesta muualla

- Amin Asikaisen kotisivut
- Ammattilaisottelutilastot BoxRec-tietokannassa

Haettu osoitteesta http://fi.wikipedia.org../../../a/m/i/Amin_Asikainen_a690.html

Luokka: Suomalaiset nyrkkeilijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch